Saloň, Marián, poslanec NR SR (2023-11-14):
Ďakujem veľmi pekne. Vážený pán predseda, kolegyne, kolegovia, keďže už aj v úvodnom slove pán predseda Národnej rady spomenul tú základnú informáciu, že ako došlo k nastúpeniu náhradníkov, tak ja vynechám tú informáciu a prejdem rovno k uzneseniu, aby sme trošku ušetrili čas, pretože to uznesenie obsahuje to isté čo tá úvodná informácia. Čiže uznesenie Národnej rady Slovenskej republiky zo 14. novembra 2023 k informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky. Národná rada Slovenskej republiky berie na vedomie: 1. že vláda Slovenskej republiky na rokovaní 25. októbra 2023 vymenovala poslancov Národnej rady Slovenskej republiky dňom 26. októbra 2023 a) do funkcie štátnych tajomníkov ministerstiev Slovenskej republiky Igora Chomu, Igora Melichera, Jozefa Smatanu, Michala Kaliňáka, Kamila Šaška a Filipa Kuffu a Štefana Kuffu; b) do funkcie vedúceho Úradu vlády Slovenskej republiky Juraja Gedru. Ich mandát poslanca Národnej rady Slovenskej republiky podľa čl. 5 ods. 8 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov sa neuplatňuje dňom vymenovania; 2. že vláda Slovenskej republiky na rokovaní 25. októbra 2023 vymenovala poslanca Národnej rady Slovenskej republiky Jána Hrubého dňom 26. októbra 2023 do funkcie generálneho tajomníka služobného úradu Ministerstva investícií, regionálneho rozvoja a informatizácie Slovenskej republiky; 3. že poslancovi Národnej rady Slovenskej republiky Jánovi Hrubému, ktorý nastúpil za politickú stranu HLAS – sociálna demokracia ako náhradník na neuplatňovaný mandát poslanca Národnej rady Slovenskej republiky Tomáša Druckera, v súlade s jeho vyhlásením zanikol mandát náhradníka; 4. vyhlásenie Miroslava Radačovského, že sa vzdáva práva nastúpiť na neuplatňovaný mandát poslanca Národnej rady Slovenskej republiky Filipa Kuffu ako náhradník za politickú stranu Slovenská národná strana z dôvodu a do času vykonávania funkcie poslanca Európskeho parlamentu; 5. že podľa § 71 ods. 1, 4 a 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a § 10 ods. 1 a 2 písm. b) a ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predseda Národnej rady Slovenskej republiky rozhodnutiami č. 15 a 16 z 2. novembra 2023 vyhlásil dňom 2. novembra 2023 nastúpenie náhradníkov podľa poradia uvedeného v zápisnici Štátnej komisie pre voľby a kontrolu financovania politických strán o výsledku volieb do Národnej rady Slovenskej republiky 30. septembra 2023 nasledovne: za politickú stranu SMER – sociálna demokracia – na neuplatňovaný mandát poslanca Národnej rady Slovenskej republiky Igora Chomu nastúpil náhradník Michal Kapuš, narodený 13. septembra 1980, bytom Bánovce nad Bebravou, – na neuplatňovaný mandát poslanca Národnej rady Slovenskej republiky Igora Melichera nastúpil náhradník Pavol Goga, narodený 24. júna 1963, bytom Topoľčany, – na neuplatňovaný mandát poslanca Národnej rady Slovenskej republiky Jozefa Smatanu nastúpil náhradník Peter Sokol, narodený 27. apríla 1959, bytom Stará Ľubovňa, – na neuplatňovaný mandát poslanca Národnej rady Slovenskej republiky Juraja Gedru nastúpil náhradník Jaroslav Mego, narodený 3. augusta 1964, bytom Drietoma; za politickú stranu HLAS – sociálna demokracia – na neuplatňovaný mandát poslanca Národnej rady Slovenskej republiky Michala Kaliňáka nastúpila náhradníčka Paula Puškárová, narodená 6. marca 1985, bytom Bratislava, – na neuplatňovaný mandát poslankyne Národnej rady Slovenskej republiky Lucie Kurilovskej nastúpil náhradník Michal Bartek, narodený 16. augusta 1999, bytom Nové Mesto nad Váhom, – na neuplatňovaný mandát poslanca Národnej rady Slovenskej republiky Kamila Šaška nastúpila náhradníčka Zdenka Mačicová, narodená 14. septembra 1968, bytom Košúty, – na neuplatňovaný mandát poslanca Národnej rady Slovenskej republiky Tomáša Druckera nastúpil náhradník Zdenko Svoboda, narodený 23. júna 1982, bytom Štitáre; – za politickú stranu Slovenská národná strana na neuplatňovaný mandát poslanca Národnej rady Slovenskej republiky Filipa Kuffu nastúpil náhradník Karol Farkašovský, narodený 17. augusta 1955, bytom Bratislava; – na neuplatňovaný mandát poslanca Národnej rady Slovenskej republiky Štefana Kuffu nastúpila náhradníčka Dagmar Kramplová, narodená 16. augusta 1958, bytom Bratislava; 6. informáciu Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky. Ďakujem, skončil som.